label_title: 1982-es cannes-i filmfesztivál
label_desc: A 35. Cannes-i Nemzetközi Filmfesztivál 1982. május 14. és 26. között került megrendezésre, Giorgio Strehler világhírű olasz színházi rendező elnökletével. A hivatalos válogatás versenyében 22 nagyjátékfilm és 8 rövidfilm vett részt, versenyen kívül ugyancsak 8, míg az Un Certain Regard szekcióban 16 alkotást vetítettek. A párhuzamos rendezvények Kritikusok Hete szekciójában 7 filmet mutattak be, a Rendezők Kéthete elnevezésű szekció keretében pedig 20 nagyjátékfilm és 6 kisfilm vetítésére került sor.